**Smernica č.3/2014 k prevencii proti pedikulóze (zavšivaveniu)**

Pedikulóza (zavšivenie) je prenosné parazitárne ochorenie, ktoré spôsobuje parazit voš detská, hlavová. Voš detská sa šíri hlavne : pri priamom kontakte, a to najmä v kolektívoch ako je rodina, škola, školské zariadenia, pri spaní viacerých detí v jednej posteli, pri hre, prostredníctvom rôznych predmetov, napríklad hrebeňov, pokrývok hláv, uterákov, šálov, odevov - ak sa napríklad voš dostane na golier odevu, je možný pre nos na iné ošatenie v šatniach.

POVINNOSTI ŠKOLY, ŠKOLSKÉHO ZARIADENIA

● zabezpečiť informovanosť všetkých zákonných zástupcov žiakov navštevujúcich školu, školský klub detí o prevencii výskytu vší v zariadení a ich povinnostiach,

● zodpovedať za dodržovanie hygienických zásad v škole, vrátane dodržiavania osobnej hygieny,

● pravidelné prehliadky vlasov detí,

● prijať žiaka do kolektívneho zariadenia bez vší a hníd,

● ihneď informovať triednych učiteľov o výskyte vší dieťaťa kvôli zabezpečeniu opatrení vo všetkých triedach školy,

POSTUP PRI PODOZRENÍ NA VÝSKYT PRENOSNÉHO PARAZITÁRNEHO OCHORENIA

● Pri akomkoľvek podozrení pedagóga na možný výskyt vší (žiak sa škriabe, je nepokojný, nesústredený) vykonať kontrolu prezeraním vlasovej časti hlavy a oznámiť túto skutočnosť vedeniu školy a zákonnému zástupcovi žiaka. Zákonného zástupcu informovať písomne, zároveň ho informovať o postupe, aby to bolo preukázateľné, dať si to podpísať.

● Pedagóg dohliadne, aby vrchný odev (hlavne čiapky , šály) a ďalšie predmety, s ktorými prichádza hlava žiaka do styku, neboli spoločne uložené (v šatni, na vešiakoch a podobne) s odevmi a predmetmi ostatných žiakov, prípadne a by ich iní žiaci nepoužívali.

● Pedagóg zákonnému zástupcovi odporučí navštíviť príslušného lekára kvôli potvrdeniu, alebo vyvráteniu diagnózy zavšivavenia, aby po prípadnom potvrdení tejto diagnózy podľa jeho pokynov zabezpečil odvšivavenie žiaka. Zároveň ho požiada aby zabezpečil vyvarenie, prípadne vypratie posteľnej a osobnej bielizne žiaka pri vysokých teplotách o jej dôkladné vysušenie a vyžehlenie.

● Škola dezinsekcii podrobí aj predmety (žinenky), ktoré prichádzajú do styku s vlasovou časťou hlavy, a to vyvarením, prípadne postriekaním insekticídnym prípravkom na lezúci hmyz nechať ich dôkladne vyvetrať, vystaviť účinkom slnečného žiarenia a minimálne 3 – 4

dni nepoužívať. Dezinsekciu vyššie uvedených vecí je potrebné zopakovať po 8 - 14 dňoch na zaistenie spoľahlivého účinku.

● Vedenie školy zabezpečí do 48 hodín informovanie všetkých rodičov triedy o výskyte vší v škole, písomnou informáciou zaslanou rodičovi a uverejnením oznamu

● Vedenie školy požiada zákonných zástupcov žiakov o súčinnosť. O priebežnú kontrolu vlasov svojich detí. Vykonať domácu dezinsekciu v rovnakom čase v celom kolektíve, v ktorom bol výskyt vší zistený (aj u zdravých členov). Informácie o dezinsekčných preparátoch je možné získať u praktického lekára, prípadne v lekárňach. U žiakov zopakovať dezinsekciu po 8 - 14 dňoch na zaistenie spoľahlivého účinku.

● Pedagóg v žiackom kolektíve následne vykonáva preventívne opatrenia, a to priebežným sledovaním charakteristických prejavov možného výskytu vší u ďalších žiakov (v základnej

škole v rámci ranného filtra deťom vhodným spôsobom prezrie aj vlasovú časť hlavy, minimálne dvakrát do týždňa).

● Opätovný nástup žiaka do školy je možný iba po pred ložení potvrdenia od lekára, že žiak je spôsobilý pre opätovný návrat do kolektívu. Škola toto potvrdenie je povinná od zákonného zástupcu vyžadovať.

● Rodič má povinnosť starať sa o dieťa, vrátane umožnenia poskytnúť mu zdravotnú starostlivosť. Ak rodič odmieta liečenie dieťaťa, možno túto skutočnosť považovať za nedodržanie povinnosti starostlivosti o dieťa a dochádza aj k porušeniu základných práv dieťaťa. Riešenie tejto situácie je v kompetencii zodpovedných inštitúcií v sociálnej oblasti.

**Škola:**

* Zabezpečí spoluprácu s rodičmi a ich informovanosť pomocou Komunitného centra a Rómov, ktorí pomáhajú škole formou aktivačných prác
* Prezeranie hlavy zabezpečí triedny učiteľ, nápomocná je Lenka Polhošová, ktorá má na starosti hygienu rómskych žiakov
* Spolupráca s detskou lekárkou
* Dezinfekcia a dezinsekcia školy 2 krát ročne ( jesenné a jarné prázdniny), v prípade potreby aj viac
* V prípade slabej spolupráce alebo nespolupráce rodičov so školou nahlásiť na ÚPSVaR v Kežmarku zanedbávanie povinnej starostlivosti o dieťa

LEGISLATÍVA PLAT Á V TEJTO OBLASTI

● Zákon NR SR č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení zákona NR SR č. 140/2008 Z. z. ktorý ustanovuje v § 51 povinnosti fyzických osôb a v § 52 povinnosti fyzických osôb – podnikateľov a právnických osôb plniť opatrenia na predchádzanie ochoreniam. Podľa § 12 ods. 2 písm. e) citovaného zákona medzi takéto opatrenia patrí a j dezinfekcia a regulácia živočíšnych škodcov. Regulácia živočíšnych škodcov, t.j. dezinsekcia a deratizácia sú preventívne opatrenia vykonávané na zamedzenie vzniku a šírenia prenosných ochorení. Pri vzniku a šírení prenosných ochorení sa vykonávajú opatrenia priamo v ohnisku nákazy. Takýmto škodcom je pre človeka aj voš detská, na ktorej reguláciu výskytu sa vykonáva dezinsekcia.

● Vyhláška MZ SR č. 527/2007 Z.z. o podrobnostiach a požiadavkách na zariadenia pre deti a mládež, § 10 náležitosti prevádzkového poriadku

● Vyhláška MZ SR č. 585/2008 Z.z., ktorou sa ustanovujú podrobnosti o prevencii a kontrole prenosných ochorení.

Huncovce, 9.9.2014 Mgr. Troppová Lucia, riaditeľka školy